Sagene skoles musikkorps

Sagene skoles musikkorps er et skolekorps tilknyttet Sagene skole i Sagene bydel i Oslo.

Historie
Korpset ble dannet i 1905 av lærer Per Kviberg. Instrumenter ble kjøpt på avbetaling eller lånt ut av "skolekorpsenes far", musikkhandler William Farre.

Aktiviteten avtok under første verdenskrig, men i 1921 så korpset igjen dagens lys, og i 1923 ble Sagene ungdomskorps dannet av tidligere skolekorpsmedlemmer.

Korpset ble drevet av skolens lærere, og dets høye beskytter var Sagene skoles rektor, Anna Sethne.

Omkring årtusenskiftet samarbeidet korpset med de to andre korpsene i bydelen, Bjølsen skoles musikkorps og Lilleborg skoles musikkorps, under navnet BjølSaLi, men startet for seg selv omkring 2006 under ledelse av dirigent Sissel Larsen.  I dag teller korpset cirka 30 medlemmer.

Eksterne lenker
 Sagene skoles musikkorps' hjemmeside

Kategori:Skolekorps i Oslo
Kategori:Sagene
Kategori:Organisasjoner etablert i 1905